GiliGold/VAD_KnessetCorpus huggingface dataset:
משה גפני: ה צ ב ע ה     פנייה מספר 469 – אושרה פה אחד     	תוציא הודעה על כך שאישרנו את ה-15 מיליון שקלים כדי שאלה ביהודה ושומרון ידעו שאני עובד בשבילם ושהם יצביעו ש"ס.
רבקה לויפר: העברה של 3 מיליון שקלים לשיקום אסירים.
ציון פיניאן: הרשות לשיקום האסיר נמצאת ברווחה או בביטחון הפנים?
רבקה לויפר: ברווחה.
ציון פיניאן: מה המגמה עכשיו?
ציון פיניאן: להעביר את זה לביטחון פנים?
רבקה לויפר: זה ברווחה.
משה גפני: ה צ ב ע ה     פנייה מספר 474 – אושרה פה אחד
רבקה לויפר: שיפוץ של מוסדות ומקלטים לנשים מוכות.
משה גפני: ה צ ב ע ה     פנייה מספר 475 - אושר פה אחד     פנייה מספר 476 – ועדת הבחירות המרכזית     	אין רפרנט.
משה גפני: פניות מספר 481 עד 483 – משרד האוצר
שלמה ענתבי: אני יכול להסביר את 483.
שלמה ענתבי: יש כאן כמה נושאים.
שלמה ענתבי: נושא אחד הוא הגדלת תקציב המחשוב בפיתוח כדי לענות על נושא החשבוניות הפיקטיביות.
שלמה ענתבי: כלומר, דוח מע"מ המפורט והמקוון שהתחלנו לעבוד עליו.
שלמה ענתבי: מדובר בציוד מחשוב רב והסכום הוא 6 מיליון שקלים בפיתוח.
שלמה ענתבי: בנוסף אנחנו רוצים להרחיב את המוקד הטלפוני כדי לענות על נושא של מס הכנסה שלילי שעומד להיות ארצי ויהיו הרבה מאוד פניות.
שלמה ענתבי: כמו כן לקלוט שבעה בני מיעוטים ועוד 15 עובדים לטובת פרוייקט הדוח המפורט.
משה גפני: כמה בני מיעוטים יתקבלו ברשות המסים?
שלמה ענתבי: שבעה.
משה גפני: כמה התקבלו עד היום?
שלמה ענתבי: השנה שבעה.
משה גפני: וכמה בשנה שעברה?
שלמה ענתבי: בשנה שעברה לא היינו בתוכנית.
משה גפני: חרדים נקראים בני מיעוטים?
משה גפני: איך ההגדרה ברשות המסים?
שלמה ענתבי: כמו כן, יש פרוייקטים עם האמריקאים לנושא בקרת יצוא, כאשר מדובר במפעלים מאושרים שמראש יקבלו אישור יצוא לארצות הברית בלי לעבור את התהליך.
שלמה ענתבי: יש לנו עוד שני עובדים לטיפול בכינוסים ופשיטות רגל.
משה גפני: ה צ ב ע ה     פניות מספר 481 עד 483 – אושרו פה אחד
רועי כפיר: הפנייה נועדה למימון תוכנית מיגון של בתי חולים כלליים ברחבי הארץ.
רועי כפיר: בשלב ראשון, 48 מיליון שקלים מזומן.
רועי כפיר: מדובר בתוכנית ארבע שנתית שבסך הכל חלק המדינה במימון הוא 200 מיליון שקלים.
ציון פיניאן: אפשר לקבל את הרשימה?
רועי כפיר: יש לי כאן.
אלכס מילר: מה עם המיגון בקריית שמונה?
רועי כפיר: אלה בתי חולים כלליים.
קריאה: זה לא בתוך התוכנית הזאת.
משה גפני: זאת הרשימה של בתי החולים הממשלתיים.
רועי כפיר: זאת רשימה של התזרים של הפרוייקט לפי בית חולים ופרוייקט לארבע שנים.
משה גפני: סגן שר הבריאות יודע על כך.
רועי כפיר: בוודאי.
משה גפני: פנייה מספר 493 – משרד החינוך
אריאל יוצר: שירה לא הגיעה היום ואני אסביר במקומה.
אריאל יוצר: הפנייה נועדה לתקצוב שינויים פנימיים בתקציב הפיתוח של משרד החינוך שמטרתם העברת 50 מיליון שקלים במזומן לתוכנית חידוש המבנים, לתוכנית בינוי הכיתות, בהתאם לביצוע המזומנים בפועל בתוכניות.
אורי אריאל: יש כאן את הרשימה של המקומות?
אורי אריאל: אתה יכול להעביר לי אותה?
משה גפני: ה צ ב ע ה     פנייה 493 – אושרה פה אחד
עופר מרגלית: הפנייה נועדה למימון מיגון מוסדות חינוך, בהתאם להחלטת הממשלה.
עופר מרגלית: יישובי עוטף עזה.
אמנון כהן: אשקלון בפנים?
עופר מרגלית: אני לא בטוח.
משה גפני: לא. אשקלון לא.
אורי אריאל: התשובה היא לא.
משה גפני: זה 52 מיליון שקלים.
עופר מרגלית: זה חולק חצי-חצי בין משרד האוצר, משרד הביטחון, ומה שאתה רואה כאן, זה 104.6.
עופר מרגלית: הסכום שאנחנו מעבירים.
משה גפני: זה 104 מיליון.
עופר מרגלית: החלק של משרד האוצר והחלק של משרד הביטחון הוא בעצם יקוזז מסכומים שאנחנו אמורים להעביר להם ואנחנו מעבירים אותו עכשיו.
משה גפני: למה אתם לא עושים את זה במיגון הניוד?
משה גפני: לקחת את כל הכסף ולקזז?
עופר מרגלית: צריך שהם יסכימו.
משה גפני: כאן הם מסכימים?
משה גפני: פניות מספר 498 ו-499 -
עופר מרגלית: הפנייה נועדה לתקצוב 16 מיליון שקלים עבור תוכנית הבראה של רשת הגנים, בהתאם להסכם הקואליציוני עם סיעת יהדות התורה.
אורי אריאל: אפשר לקבל פירוט של המקומות?
משה גפני: אתה יכול לקבל.
משה גפני: עמוד 109.
עמית סדן: הפנייה נועדה לתקצב כ-53 מיליון שקלים במזומן ו-80 מיליון שקלים בהרשאה להתחייב על פי הפירוט הבא.
עמית סדן: הארכת הסכם עם חברת HP להפעלת מערכת אביב, שזאת מערכת רישום אוכלוסין.
עמית סדן: במסגרת חוזה אתה נדרשת הרשאה על סך של 80 מיליון שקלים ו-37 מיליון שקלים נדרשים למימון השנה.
אמנון כהן: מה זאת מערכת אביב?
אמנון כהן: זה הביומטרי?
עמית סדן: לא. מערכת אביב היא מערכת של כל רישום האוכלוסין.
משה גפני: זה במשרד התעשייה?
עמית סדן: לא, רשות האוכלוסין, ההגירה ומעברי הגבול.
משה גפני: מה זה פה משרד התעשייה?
עמית סדן: זה המקור התקציבי.
עמית סדן: זה מגיע מכאן.
משה גפני: לוקחים ממשרד התעשייה.
משה גפני: כי לא הוציאו כסף על תעסוקה לחרדים.
אמנון כהן: מה זה כאן בסעיף 3?
משה גפני: יש כסף מיותר.
משה גפני: לא צריך לתת לצהרונים.
עמית סדן: הדבר השני הוא 13,5 מיליון שקלים להיערכות של רשות האוכלוסין.
משה גפני: אני כבר מתחיל להתעצבן.
משה גפני: איך יש 38-39 מיליון שקלים מיותרים במשרד התעשייה?
משה גפני: מאיפה זה?
עמית סדן: לא מיותרים.
עמית סדן: עודפים לא מחויבים.
עמית סדן: זה מגיע מעודפים לא מחויבים.
משה גפני: איך יש כסף מיותר?
עמית סדן: אין כסף מיותר.
עמית סדן: אלה עודפים מחויבים.
אורי אריאל: בסדר, לא כסף מיותר, אבל איך?
משה גפני: איך יש עודפים מחויבים שלא השתמשו בהם ואתה מעביר את זה עכשיו לביומטרי?
עמית סדן: לא מחויבים.
עמית סדן: אלה עודפים לא מחויבים.
משה גפני: בסדר, לא מחויבים.
משה גפני: למה הכסף הזה לא יצא?
משה גפני: למה הוא היה מיועדז?
עמית סדן: אני לא יודע לומר לך.
משה גפני: תגיד לי מאיפה, אז אני אאשר.
משה גפני: סכום של למעלה מ-38 מיליון שקלים שיש חברים בוועדה שצריכים להתווכח עם משרד התעשייה על 30 אלף שקלים כדי שאישה תלך לעבוד.
עמית סדן: אלה סכומים שלא השתמשו בהם.
משה גפני: בבקשה תבדוק.
משה גפני: זה קצת צורם אף על פי שאני בעד משרד התעשייה.
משה גפני: אני רוצה לדעת למה היה כסף מיותר.
עמית סדן: אפשר לחזור בשבוע הבא?
משה גפני: אחרי שניקח ארבעה מינים.
אמנון כהן: אם אפשר גם להסביר מה זה סעיף 3.
עמית סדן: סעיף 3, כל הפרוייקט הביומטרי.
עמית סדן: נדרשת הקמת רשות למאגר ביומטרי על פי חוק, שזאת הרשות שתהיה נפרדת והיא תאגור את כל המידע הביומטרי.
אמנון כהן: מי עושה את העבודה?
אמנון כהן: נבחר כבר גוף?
עמית סדן: התקציב הזה הוא לטובת הקמת גוף ייעודי שיהיה תחת רשות האוכלוסין כרגע.
משה גפני: אנחנו נאשר בעזרת השם את הפנייה הזאת אבל אני רוצה לדעת איך היה כסף מיותר של למעלה מ-38 מיליון שקלים במשרד כל כך חשוב כמו משרד התעשייה.
משה גפני: אנחנו כאן נלחמנו להוסיף להם תקציבים על מנת שגם יעודדו תעסוקה, גם יוציאו ילדים של נשים עובדות לצהרונים וכולי.
משה גפני: האם האגף שם לא ניצל את הכסף?
משה גפני: האם אנשים לא השתלבו בעניין?
משה גפני: זה חשוב לדעת.
עמית סדן: אני לא הרפרנט שלהם, כך שאני לא יכול לענות.
משה גפני: אין לי טענות אליך.
משה גפני: אתה ממש בחור נחמד אבל העניין הזה בכלל לא רלוונטי.
משה גפני: אני רק רוצה לדעת לפני שמאשרים, אני רוצה לדעת לאיפה הכסף הזה הלך.
עמית סדן: בשבוע הבא אני אבוא עם תשובה.
משה גפני: אנחנו חוזרים לעמוד 26.
משה גפני: פנייה מספר 424 –      	אנחנו רוצים לדעת מה זה מוזיאון אוספי טבע ותשתיות מחזור במערכת הביטחון.
מיכל שינוול: מוזיאון אוספי טבע הוא מוזיאון באוניברסיטת תל אביב שנועד לתעד את המגוון הביולוגי.
מיכל שינוול: היום כל הממצאים של אוספי הטבע נמצאים במרתפים ובמקלטים של אוניברסיטת תל אביב.
משה גפני: מה זה אוספי טבע?
מיכל שינוול: זה מגוון ביולוגי.
משה גפני: מה זה מגוון ביולוגי?
מיכל שינוול: כל מגוון החיות.
מיכל שינוול: זה משהו מדהים.
משה גפני: פעם הייתי שם.
משה גפני: מה זה מדהים?
משה גפני: מה יש שם?
משה גפני: אלה רק חיות?
משה גפני: רק חיות?
מיכל שינוול: לא. גם צומח.
מיכל שינוול: גם צמחים, אלמוגים, דגים, נחשים.
אמנון כהן: מי קיבל את ההחלטה להעביר את הכסף?
אורי אריאל: אני מציע לקבוע סיור דחוף עוד בחול המועד סוכות.
מיכל שינוול: זה מקום מדהים, אבל עכשיו זה נמצא בתנאים לא תנאים.
אמנון כהן: למה אנחנו צריכים לממן את זה?
משה גפני: אנחנו נברר את זה אחרי החג.
משה גפני: נדמה לי שיש שם עוד משהו.
משה גפני: אני הייתי שם.
משה גפני: אחרי החג.
מיכל שינוול: לגבי תשתיות.
משה גפני: אולי תוותרי על זה?
משה גפני: נדון בזה אחרי החג.
משה גפני: למה זה דחוף?
מיכל שינוול: בבקשה, ממש דחוף.
קריאה: אלה עודפים משנה שעברה.
אלכס מילר: עודפים, זה חשוב.
דרורית שטינץ: הפנייה האחרונה שלא דנו בה.
דרורית שטינץ: זה קיצוץ שבוצע במשרד ראש הממשלה.
דרורית שטינץ: הוחלו על זה מספר סעיפים מרכזיים ומטרת הפנייה היא לעשות הסטות כדי לתקן את המעוות.
קריאה: אם כן, אלה לא עודפים.
דרורית שטינץ: לא עודפים.
דרורית שטינץ: זה 029.
דרורית שטינץ: הפנייה הראשונה שלא דנו בה.
משה גפני: פנייה מספר 135, בעמוד הראשון.
אמנון כהן: יש להם 7 מיליון לברוורמן.
דרורית שטינץ: לא. זה נגמר.
אמנון כהן: הנה, אני רואה ברוורמן, 7 מיליון ו-800.
דרורית שטינץ: אמרתי שהוחל קיצוץ על כל התקציב שלו.
אמנון כהן: תוספת.
דרורית שטינץ: זאת לא התוספת.
אמנון כהן: אני אראה לך.
דרורית שטינץ: זאת לא תוספת.
קריאה: אלה לא עודפים.
אלכס מילר: לא מדברים על עודפים.
משה גפני: דרורית, אחרי החג.
דרורית שטינץ: אתה יודע כמה חודשים זה מחכה?
משה גפני: זה יסתיים.
משה גפני: הודעה מספר 32006 – עודפים – תחבורה ציבורית     	אין דיון.
משה גפני: הודעה מספר 04061 – משרד ראש הממשלה
דרורית שטינץ: מדובר בעודפים של כל הפרוייקטים הלאומיים, כמובן עודפים מחויבים שטרם התקבלו במשרד ראש הממשלה, ביניהם יש פרוייקטים לטיפול בילדים בסיכון, הרשות לקידום מעמד האישה.
משה גפני: פיתוח יישובי המגזר הערבי?
דרורית שטינץ: נכון.
אמנון כהן: מי אלה ארגוני ההנצחה?
אמנון כהן: תמיכה בארגוני הנצחה.
דרורית שטינץ: תמיכה בארגוני הנצחה, יש לנו שם את הרצל, נשיאים וראשי ממשלה לשעבר, יש לנו את ז'בוטינסקי.
משה גפני: זה בחוק?
דרורית שטינץ: הכל בחוק.
אמנון כהן: גם כאן יש מחשב לכל ילד.
דרורית שטינץ: אלה עודפים מחויבים.
משה גפני: ה צ ב ע ה     הודעה מספר 04061 – אושרה פה אחד
אלכס מילר: שונות.
אלכס מילר: מה זה שונות?
משה גפני: לא יודע מה זה.
משה גפני: הודעה מספר 01004 – נשיא המדינה
נופיה בכר: הבקשה הראשונה היא יתרת כספים של ועדת עזבונות.
משה גפני: ה צ ב ע ה     הודעה מספר 01004 – אושרה
אורי אריאל: גפני, אני נגד.
משה גפני: אחד נגד.
קריאה: 25 אחוזים הנוספים שלא אישרתם בסיבוב הראשון.
קריאה: 75 אחוזים עברו ואלה 25 האחוזים הנוספים.
אורי אריאל: של מה?
קריאה: יתרת עודפים מחויבים של שנה שעברה.
משה גפני: עבור מה זה התוספת הזאת?
קריאה: הכל יתרת התחייבויות שהיו חתומים משנה שעברה חובות לספקים בכל הנושאים שמפורטים.
משה גפני: מישהו מתנגד?
משה גפני: ברוב קולות ההודעה אושרה.
משה גפני: הודעה מספר 70029 – משרד השיכון     	120 מיליון.
משה גפני: הרפרנט לא כאן.
יעקב אדרי: הם אפילו לא נשארו להסביר.
ציון פיניאן: אחרי החג.
משה גפני: משרד החוץ.
אופיר להב: מדובר בהעברת עודפים מחויבים משנת 2009.
אופיר להב: לתוכנית החומש.
משה גפני: לעולי אתיופיה.
משה גפני: ה צ ב ע ה     הודעה מספר 30029 – אושרה פה אחד     הודעה מספר 08009 – משרד המשפטים     הודעה מספר 087 – משרד ראש הממשלה     	33 מיליון שקלים.
משה גפני: מינהלה לפרוייקטים.
משה גפני: הודעה מספר 68025 – רשות האוכלוסין.
קריאה: הפנייה נועדה להעברות עודפים לטובת נושא הדרכות, רווחה ומחשוב.
משה גפני: ה צ ב ע ה     הודעה מספר 68025 – אושרה פה אחד     הודעה מספר 026 – רשות האוכלוסין
עמית סדן: זה ביחד עם הפנייה הגדולה של כבאות שתעבור בשבוע הבא.
משה גפני: הודעת משרד ראש הממשלה , 34 מיליון לשירותים מרכזיים.
דרורית שטינץ: תוכניות לעידוד הצמיחה ופיתוח אגן העיר העתיקה בירושלים.
דרורית שטינץ: גם אלה עודפים.
דרורית שטינץ: אלה שתי תוכניות.
משה גפני: מה זה אגן העיר העתיקה?
דרורית שטינץ: יש תוכניות רב שנתיות לפיתוח אגן העיר העתיקה והר הזיתים.
משה גפני: ה צ ב ע ה     הודעת משרד ראש הממשלה – אושרה פה אחד     הודעה מספר 18020 – משרד הפנים, רשויות מקומיות.
משה גפני: הודעה מספר 06079 – משרד הפנים, נציבות כבאות והצלה
אורלי עדס: אנחנו מבקשים להעביר את העודפים בסכום של כ-8 מיליון שקלים.
משה גפני: 17 מיליון.
אורלי עדס: לא. אני מדברת על ועדת הבחירות.
משה גפני: אני מדבר על ההודעות.
משה גפני: יש פנייה בהעברות ופנייה אחת בהודעות.
אורלי עדס: בהודעות זה לא אני.
משה גפני: זה מימון מפלגות.
אורלי עדס: אנחנו לא מימון מפלגות.
אורלי עדס: אנחנו ועדת הבחירות.
משה גפני: פנייה מספר 476 – ועדת הבחירות
אורלי עדס: מדובר בכ-8 מיליון שקלים שאנחנו מבקשים להעביר כעודפים משנת 2009, שנת בחירות, ל-2010.
אורלי עדס: מדובר בעודפים מחויבים שהתחייבנו כבר בגיל הסכומים האלה מבחינת ההתחשבנות הסופית של שנת הבחירות.
אורלי עדס: התחייבנו בעבור הכסף הזה.
משה גפני: ה צ ב ע ה     פנייה מספר 476 – אושרה פה אחד         	אני מאחל חג שמח לכולם.
משה גפני: רבותי, אני מחדש את הישיבה.
משה גפני: יש שת בקשות של משרד המשפט, או יותר נכון של הנהלת בתי המשפט – החלטת משכורות נושאי משרה שיפוטית (זכאות לבדיקה רפואית תקופתית), וכן, החלטת משכורת נושאי משרה שיפוטית (זכאות לקורס ניהול).
משה גפני: שתי הבקשות הללו הן שונות.
משה גפני: השופט גל, מנהל בתי המשפט, תציג בבקשה את הבקשות.
השופט משה גל: תודה רבה, אדוני.
השופט משה גל: למעשה, מדובר בשתי בקשות מאוד פשוטות, והייתי אומר כמעט טריוויאליות.
השופט משה גל: הבקשה הראשונה מתייחסת לבדיקות רפואיות.
השופט משה גל: כדאי לדעת שכל עובד מדינה מעל גיל 40 זכאי מכוח שירות המדינה לעשות את הבדיקות הרפואיות התקופתיות הללו.
ציון פיניאן: האם הוא זכאי או חייב?
השופט משה גל: זכאי, אין חובה.
השופט משה גל: חשוב למדינה שתהיינה בדיקות.
השופט משה גל: רק שופטים שמונו עד שנת 95 זכאים כי אז השתנתה ההוראה לגבי הזכויות הרפואיות, וזה איכשהו נפל בין הכיסאות, ומשום מה שופטים שמונו לאחר שנת 95 שהם בדרך כלל מבוגרים יותר לא זכאים.
השופט משה גל: כל מה שאנחנו מבקשים זה ליצור כאן איזשהו דבר שווה, טריוויאלי, מתבקש.
השופט משה גל: העלות היא גם לא גבוהה, ואני חושב שזה רק יועיל לשירות הציבור.
השופט משה גל: זה ייצור גם שוויון.
השופט משה גל: זאת הבקשה לגבי השירות הרפואי.
השופט משה גל: הבקשה השנייה - - -
משה גפני: תעצור, בבקשה השנייה נדון בנפרד.
משה גפני: על כל פנים, מדובר על זה ששופט הולך לבדיקה.
השופט משה גל: זה כמו שעושים לעובדי המדינה, אלו מכונים מיוחדים שנותנים את השירות הזה.
השופט משה גל: אנחנו כמובן מדברים על מכונים שהמדינה קשורה אליהם בהסכמים.
משה גפני: אני מבין שמה שקורה אצל עובדים אחרים בשירות המדינה, או אצל חברי כנסת, או אצל שרים זה שהולכים ועושים את הבדיקה, ומביאים את הקבלה.
משה גפני: אתה מדבר על אותו הדבר.
השופט משה גל: כן, אותה פרוצדורה בדיוק – פשוט ליצור את ההשוואה, זה הכול.
אורי אורבך: כמה שופטים?
אורי אורבך: כמה כסף?
השופט משה גל: מדובר על חלק מהשופטים כי חלק זכאים.
השופט משה גל: מדובר בסכומים לא גבוהים.
השופט משה גל: אגב, שתי הבקשות שלנו מאושרות.
השופט משה גל: מסכימים להן גם אגף התקציבים וגם הממונה על השכר.
השופט משה גל: מדובר בכמה מאות אלפי שקלים בודדים, אפילו פחות.
משה גפני: מה שאתם מבקשים זה כמו אצל עובדי המדינה.
משה גפני: אני חושב שעובדי המדינה משלמים 50 שקלים.
קריאות: מאה.
משה גפני: גברתי היועצת המשפטית, אולי תגידי מה המצב היום.
שגית אפיק: המצב היום הוא שבאמת עובד מדינה מעל גיל 40 לפי הנחיות נציבות שירות המדינה והתקש"יר זכאי לבדיקה רפואית במכון רפואי שמאשרת נציבות שירות המדינה בהשתתפות סמלית של 50 שקלים, כשהבדיקה הרפואית היא זכאות באותה שנה.
משה גפני: זה מה שאתם מבקשים.
שגית אפיק: מה שאתם מבקשים בעצם זה בתנאים מקבילים.
שגית אפיק: הכוונה היא שזה יהיה במכונים שיאושרו גם על-ידי נציבות שירות המדינה.
שגית אפיק: צריך לנסח את זה פשוט אחרת.
שגית אפיק: התחילה היא משנת 2011 ואילך?
השופט משה גל: כן, מתי שתבדקו.
השופט משה גל: אני חושב שאפשר תחילה מיידית.
לאה רקובר: באופן כללי, באופן רעיוני, אנחנו נלך לאותם מכונים.
לאה רקובר: אנחנו לא נעשה מכרזים נפרדים.
לאה רקובר: אני לא חושבת שדרוש לכתוב את זה בתוך ההחלטה עצמה.
שגית אפיק: בניסוח החלטות דומות שישנן, מנסחים על-ידי מי מאושרים המכונים.
לאה רקובר: זה עניין פרוצדוראלי.
משה גפני: האם צריך אישור של הוועדה על מכונים?
משה גפני: האם לכתוב ממש?
שגית אפיק: לא, אישור של הוועדה, אישור של נציבות שירות המדינה.
משה גפני: לא, האם צריך לכתוב את זה בהחלטה?
לאה רקובר: לפי דעתי, לא.
השופט משה גל: אני חושב שלא כי אנחנו כפופים ממילא לכללי המכרזים.
השופט משה גל: כגוף מינהלי אנחנו לא יכולים לעשות ממילא מה שאנחנו רוצים.
השופט משה גל: חבל שזה יסבך סתם.
משה גפני: מי נמצא פה מטעם משרד המשפטים?
מבשרת נבו: אני מלשכת השר.
משה גפני: לגבי החלה על שופטים - הבנתי.
משה גפני: אני מבקש לדעת האם אתם מבקשים להחיל את זה גם על דיינים וקאדים כי לנו תהיה בעיה?
מבשרת נבו: אנחנו לא ביקשנו.
מבשרת נבו: אבל, אפשר לבדוק את הבקשה הזאת ולראות.
משה גפני: מה פירוש המילה "לבדוק"?
משה גפני: האם את רוצה שנאשר החלטה לא שוויונית?
משה גפני: מה עמדתכם בעניין?
משה גפני: הרי אנחנו נאשר בדיקות רפואיות לשופטים ולא נאשר את זה לדיינים ולקאדים?
אורי אורבך: לא כתוב שופטים.
אורי אורבך: כתוב: נושאי משרה שיפוטית.
שגית אפיק: הם מפנים אך ורק לחוק יסוד: השפיטה ולחוק בית הדין לעבודה, ואין הפנייה ל - - -
משה גפני: האם את יכולה לתת לי תשובה?
מבשרת נבו: כן.
מבשרת נבו: באופן עקרוני, אני לא חושבת שתהיה איזושהי בעיה ואיזושהי התנגדות להחיל את זה גם על הדיינים וגם על הקאדים.
משה גפני: את בלשכת השר.
השופט משה גל: הכוונה היתה שזה יהיה על כולם.
משה גפני: רבותי, אני חושב שמן הראוי לאשר את הבקשה הזאת.
משה גפני: אני מבקש שהיא תחול על כל נושאי משרה שיפוטית.
משה גפני: זאת אומרת, גם על שופטים, גם על דיינים, גם על קאדים, וגם על קאדים מד'הב.
משה גפני: מי בעד אישור ההחלטה של נושאי משרה שיפוטית ירים את ידו?
משה גפני: ה צ ב ע ה בעד – רוב נגד – אין נמנעים – אין החלטת משכורת נושאי משרה שיפוטית (זכאות לבדיקה רפואית תקופתית) אושרה.
משה גפני: הבקשה אושרה, וזה יחול על כל נושאי המשרה השיפוטית.
משה גפני: 2. 	החלטת משכורת נושאי משרה שיפוטית (זכאות לקורס ניהול)
משה גפני: אנחנו דנים בהחלטת משכורת נושאי משרה שיפוטית (זכאות לקורס ניהול), בבקשה.
השופט משה גל: כל נושאי המשרה השיפוטית שמתמנים, מתמנים על-ידי ועדות בחירה שבוחנות בדרך כלל את הידע המקצועי המשפטי שלהם, את הרקורד שלהם, האינטגריטי שלהם, והשופטים מתמנים והם עוסקים בעשייה שיפוטית.
השופט משה גל: אבל, מסתבר שעשייה שיפוטית כוללת גם רכיב נוסף שהוא לא נבחן,  ובצדק הוא לא נבחן, כי אנחנו לא רוצים טכנוקרטים כשופטים ודיינים – כושר הניהול.
השופט משה גל: מדובר במערכות עמוסות מאוד עם מסות של תיקים, וכל שופט צריך גם לפתח מיומנויות של ניהול של מסת התיקים שלו, של אנשי הלשכה שעובדים איתו, והתיאום של כל הדברים.
השופט משה גל: זה ברור לגמרי שזה נדרש כדבר נוסף.
השופט משה גל: אנחנו במסגרת המכון להשתלמות שופטים עושים השתלמויות מיוחדות בעניין הזה לשופטים.
השופט משה גל: אבל, זה לא מספיק.
השופט משה גל: אנחנו צריכים גם ליצור עתודה ניהולית במערכת השפיטה, וחשוב מאוד שתהיינה מיומנויות ברמה גבוהה.
ציון פיניאן: האם הקורסים הזה הוא לכל השופטים?
השופט משה גל: כל שופט שרוצה יכול להירשם.
ציון פיניאן: כמה זה עולה?
השופט משה גל: תיכף אומר.
השופט משה גל: כיום השופטים מממנים את זה בעצמם.
השופט משה גל: כדי ליצור אינסנטיב, אנחנו חשבנו לאפשר לממן חלק, כי לנו כמערכת יש עניין בזה.
השופט משה גל: העלות של קורס כזה היא בערך 4,000 שקלים חדשים, ואנחנו מתכוונים – וזה על דעת אגף התקציבים שמבין את החשיבות של הדבר הזה, ולא סתם אגף התקציבים מסכים – לממן בערך מחצית כדי שגם תהיה מוטיבציה של נושאי המשרה השיפוטית ללכת לקורס, ולא רק כי הוא מקבל.
השופט משה גל: לכן, אנחנו רוצים שהוא יממן חלק בעצמו.
השופט משה גל: חלק אנחנו נממן.
השופט משה גל: יש לזה חשיבות רבה.
השופט משה גל: קורס אחד כבר הסתיים – הרמה מאוד גבוהה, ערך שולי מאוד גבוה למערכת ואנחנו רואים את זה.
השופט משה גל: עומד עכשיו להתחיל קורס שני, וכבר יש הרשמה לקורס שלישי עוד מבלי שהובטח השתתפות במימון  - עד כדי כך זה חשוב גם לשופטים וגם לנו כמערכת.
השופט משה גל: אני חושב שזה דבר טריוויאלי.
ציון פיניאן: שאלתי, כמה זה עולה לאוצר?
השופט משה גל: מיכאל, האם יש לך הערכה כמה ההשתתפות הזאת לכל קורס אמורה לעלות?
מיכאל שפירא: כמו שאמרת, לכל שופט מדובר בערך ב-4,000 שקל.
מיכאל שפירא: העלות של קורס בודד היא סדר גודל 80 – 90 אלף שקל.
מיכאל שפירא: נניח שני קורסים בשנה – 180 אלף שקל, שכמובן מחצית מזה משלם השופט אז העלות למדינה היא חצי מזה.
מיכאל שפירא: בערך 90 אלף שקל.
ציון פיניאן: אני מבין שהוא רוצה להחיל את זה על כל השופטים שקיימים היום.
השופט משה גל: כל השופטים שרוצים ונרשמים.
השופט משה גל: אני לא מחייב.
השופט משה גל: זה קורס ניהול ברמה אקדמית גבוהה.
אורי אורבך: האם זה קורס ניהול ספציפי ומסוים?
השופט משה גל: זה קורס ניהול שנעשה בתיאום איתנו על-ידי אוניברסיטת תל-אביב, ונשמח לעשות אותו עם  כל אוניברסיטה אחרת שתרצה.
השופט משה גל: אנחנו לא מגבילים את האוניברסיטאות.
השופט משה גל: זהו קורס מיוחד לשופטים כמנהלים – השופט כמנהל.
השופט משה גל: זה לא קורס שהאוניברסיטה פותחת לציבור הרחב.
השופט משה גל: נוכחים בקורס הזה רק נושאי משרה שיפוטית.
השופט משה גל: זה קורס ברמה מאוד גבוהה, וזה מאוד חשוב לנו.
הרצל יחזקאל: כמו בסעיף הקודם, אני מציע שזה יחול גם על דיינים.
משה גפני: למרבה ההפתעה.
משה גפני: האם מישהו שיכול לומר לי מה קורה עם קורס ניהול אצל עובדי המדינה?
משה גפני: האם אנחנו מייצרים פה משהו חדש או שזה משהו שהוא קיים?
לאה רקובר: אנחנו לא מייצרים משהו חדש.
לאה רקובר: למשל, הנהלת בתי המשפט בשנה האחרונה קיימה קורסי ניהול למזכירים ראשיים שהם המנהלים של בתי המשפט.
משה גפני: אני שאלתי, האם קיים דבר כזה אצל עובדי המדינה?
לאה רקובר: אני לא יודעת אם במתכונת הספציפית הזאת.
משה גפני: את מדברת על בתי המשפט, ולגבי בתי המשפט הבנו.
משה גפני: עמי, בבקשה.
עמי צדיק: באופן כללי, בשירות המדינה יש מכרזים מסוימים שבהם מתנים את הזכייה במכרז בהשתתפות בקורס ניהולי.
משה גפני: האם המדינה משתתפת בזה?
עמי צדיק: בוודאי.
עמי צדיק: המדינה יוזמת את זה, משתתפת בזה.
משה גפני: נניח ואני רוצה ללכת לקורס ניהול, האם אני יכול?
קריאות: אתה נבחר.
משה גפני: אם כן, זה קיים אצל כל עובדי המדינה.
יעקב ליצמן: אדוני, אני ממשרד התשתיות הלאומיות, ואני מוזמן לנושא הבא.
יעקב ליצמן: מניסיוני, בשירות המדינה אין שום דבר גורף – לפחות, במשרד שלנו – באשר לקורסי ניהול.
יעקב ליצמן: אם וכאשר מגישים בקשה פרטנית, הבקשה הזאת עוברת ועדת השתלמויות כנדרש, והיא מאושרת כן או לא.
משה גפני: יפה, תודה.
משה גפני: אתה לדיון הבא, אבל טוב שהיית קודם.
משה גפני: השופט גל, מה אתה אומר על זה?
השופט משה גל: גם אצלנו.
השופט משה גל: זה לא כל מי שנרשם, בדיעבד אנחנו מכירים, אלא נרשמים במסגרת שלנו.
השופט משה גל: הלוואי וכולם ירצו, יש לנו עניין שזה יהיה כל השופטים.
השופט משה גל: יש לנו צורך מערכתי ראשון במעלה לעניין הזה.
השופט משה גל: צריך להבין שיש הבדל בין השופט כמנהל לבין עובד המדינה כמנהל.
השופט משה גל: זה לא אותו הדבר, כי פה בתפקיד מובנה הצורך הניהולי.
השופט משה גל: אנחנו מרגישים את זה יום יום.
משה גפני: מתי אתה מבקש תחילה?
השופט משה גל: אני מבקש תחילה כי כבר קורס אחד הסתיים.
השופט משה גל: הודענו לשופטים שאנחנו בבקשה ובתהליך של בקשה, ויש לנו כוונה כן לממן.
ציון פיניאן: כמה השתתפו בקורס הזה?
השופט משה גל: 40.
משה גפני: זה יהיה אישור רטרואקטיבי.
משה גפני: אנחנו לא בית משפט, אנחנו כנסת.
משה גפני: אנחנו נתונים לביקורת שיפוטית בניגוד לבתי המשפט.
השופט משה גל: אז הנה, מנהל בתי המשפט אומר שהביקורת השיפוטית - - -     	אני חושב שזה יהיה נכון לאשר לכולם, לכל מי שעשה את זה.
השופט משה גל: אנחנו פנינו, ביקשנו מהשופטים להירשם לקורסים האלה.
השופט משה גל: זה משהו שבא אלינו, זה שהשופטים הלכו לאיזשהו קורס ועכשיו אנחנו מממנים אליהם.
השופט משה גל: זה קורס מיוחד שאנחנו תפרנו.
השופט משה גל: הם ידעו שיש בקשה וכוונה לממן.
משה גפני: כמה כסף עלה הקורס ההוא?
השופט משה גל: בערך 80 אלף שקלים חדשים.
השופט משה גל: על ה-40 זה המקסימום.
השופט משה גל: יכול להיות שאנחנו נממן חלק, לא את הכול.
משה גפני: איזה תנאים ייקבעו?
משה גפני: למי יאשרו קורס?
השופט משה גל: אנחנו מתכוונים לאשר לשופטים שיירשמו ויתקבלו לקורס הזה, כי הקורס מתואם איתנו.
השופט משה גל: זה לא קורס רגיל שהאוניברסיטה פותחת לכל אדם.
השופט משה גל: הוא מיוחד לשופטים, והוא נעשה איתנו.
משה גפני: אני שואל, למי למשל תאשרו חלקית?
משה גפני: למי תאשרו מלא?
השופט משה גל: לא, התוכנית שלנו היא לקבוע קריטריון אחיד.
השופט משה גל: כרגע הכוונה היא לממן מחצית מעלות הקורס לכל מי שנרשם.
השופט משה גל: אנחנו מבקשים שיהיה שיקול דעת כי בסך הכול זה עניין תקציבי, וכשאני מאשר - יש אפשרות לשחק עם התקציב - להשאיר לנו שיקול דעת אם נצטרך ליצור אינסנטיב נוסף, וכל הדברים האלה.
משה גפני: האם לחברי הכנסת יש הערות?
יצחק וקנין: על זה נאמר: "יאכלו ענווים וישבעו".
משה גפני: יש לי עוד כמה פסוקים לגבי העניין הזה.
משה גפני: אבל, נניח להם עכשיו.
משה גפני: השופט גל, מנהל בתי המשפט, אני מבקש לקיים דיון, אני לא רציתי לעשות אותו בפגרה.
משה גפני: אתה ביקשת ממני את שני הנושאים הללו שהם דחופים, ונעתרתי לבקשתך.
משה גפני: אבל, אני מבקש לקיים דיון מקיף על כל הנושא של מערכת המשפט, גם של בתי המשפט וגם של בתי הדין, וגם של הקאדים, והקאדים מד'הב, היות ואנחנו נקבעים ועדת השירות של בתי המשפט.
משה גפני: זמן רב לא התקיים דיון בעניין הזה.
משה גפני: היתה את ועדת שריד, והיו עוד כמה דברים.
משה גפני: אנחנו קיימנו דיון, אבל לא מיצינו אותו, לגבי הצמדת שכר שופטים, הצמדת שכר דיינים, הצמדת שכר השרים.
משה גפני: יש לנו הצעה בעניין הזה.
משה גפני: ביקש ממני שר המשפטים לא לקיים את הדיון באותה עת שאני ביקשתי.
משה גפני: רציתי להתחיל לקיים את הדיון ודחיתי את זה.
משה גפני: אני מתכוון לעשות את זה בעזרת השם בכנס החורף.
משה גפני: אני הולך לקיים דיון מקיף כי בינתיים אני שומע שיש גם דברים ששופטים לא מקבלים בשעה שאחרים מקבלים.
משה גפני: אבל, אני שומע גם ששופטים לוקחים את מה שלאחרים אין.
משה גפני: למשל, לשכות של שופטים בגמלאות בבית המשפט העליון.
משה גפני: הם מקבלים לשכות בבית המשפט העליון, הם מקבלים שירותי מזכירות.
משה גפני: אני לא יודע מה שופט בגמלאות עושה בלשכה.
משה גפני: על כל פנים, אני לא זוכר.
משה גפני: בדקתי האם ועדת הכספים כוועדת שירות אישרה את זה.
משה גפני: הוועדה לא אישרה את זה.
משה גפני: אני לא יודע למה לא התקיים דיון בעניין הזה.
משה גפני: צריך להחליט אם כן מאשרים או לא מאשרים.
משה גפני: אם שופט בגמלאות כותב ספר, האם המדינה צריכה לממן לו את הלשכה ואת שירותי המזכירות?
משה גפני: אני הולך לקיים על זה דיון, תיערכו לעניין הזה – גם לטוב וגם למוטב.
משה גפני: זאת אומרת, הדברים צריכים להיות מסודרים.
משה גפני: אומנם אנחנו עוסקים בבתי משפט שבאמת הם בתי המשפט.
משה גפני: אבל, גם הם צריכים ללכת על פי הכללים הנהוגים והקיימים, ואני אקיים דיון בעזרת השם על הנושא הזה, אלא אם כן ידיחו אותי קודם.
משה גפני: אבל, אם לא – אני מתכוון לקיים דיון מקיף בנושא הזה.
משה גפני: אני מבקש את עמדתכם בעניין.
משה גפני: יש לנו הצעה לגבי הצמדת שכר השופטים.
משה גפני: לגבי נושא הצמדת שכר השופטים – אני רוצה לעשות שזה יהיה אחיד, גם השופטים, גם השרים, וכל אלה שאנחנו צריכים לקבל החלטה לגביהם.
משה גפני: אני חושב שיש דברים שבהם נעשה עוול למערכת המשפט מבחינת התנאים שלהם, ושלא דנו כפי שצריך בתנאים שאחרים מקבלים והם לא.
משה גפני: הם גם לוקחים לעצמם דברים ברגע שהם רואים שאין החלטות.
משה גפני: אני לא יודע למה הם עושים את זה בלי החלטה מסודרת.
משה גפני: אם כן, נקיים את הדיון.
משה גפני: על כל פנים, אני מבקש להביא את זה לידיעתך.
משה גפני: מי בעד אישור גמול ניהול?